Александър Пушкин
Из Анакреон
ода LVI

Превод от руски: Радой Ралин, —

chitanka.info

Из Анакреон — ода LVI[0]

Оредяха, побеляха

мойте славни къдърци.

И очите потъмняха,

зъби не държат венци.

Не останаха дни много

от живота ми блажен.

Парка ги пресмята строго.

Тартар чака вече мен.

Страшен хлад от гробна яма.

Вход — за всекиго открит,

а от него изход няма.

Край — в забрава си покрит.

[0] Приживе на Пушкин не е печатано. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.